fr hu hu hu hu hu hu hu hu hu hu en hu hu hu hu hu en hu hu hu en sv hbs_lat hu hu hbs_lat hu hu hu hu lt hu hu hu en hu hu hu hu hu hu hu en hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu
Ez a szócikk Angola exklávéjáról szól. Hasonló címmel lásd még: Cabinda (város).
Cabinda vagy Cabindai Köztársaság (a szeparatisták szerint) Angola része. Közel tizenöt éve függetlenségi harc folyik a központi kormányzat ellen.
Az adatok megjelenítéséhez kattints a cím mellett található „[kinyit]” hivatkozásra.
1 kwanza = 100 lwei
A Wikimédia Commons tartalmaz Cabinda témájú médiaállományokat.
Cabinda területe a Kongói Köztársaság és a Kongói Demokratikus Köztársaság közé ékelődik be. Az Atlanti-óceán partján, közel a Kongó folyóhoz terül el. Felszínét hegyek borítják dús trópusi növényzettel (esőerdő).
Portugál felfedezők, misszionáriusok és kereskedők a 15. század közepén érkeztek a Kongó folyó torkolatához, ahol kapcsolatba léptek a Kongói Királysággal.
Az évek során Cabindában portugálok, hollandok és angolok létesítettek kereskedelmi lerakatokat, favágó táborokat és kis pálmaolaj-ütő műhelyeket. A folyamatos kereskedelem és a növekvő európai jelenlét konfliktusokat gerjesztett a rivális gyarmati hatalmak között.
Portugália 1885-ben támasztott területi igényt Cabindára. Akkor a terület "Cabinda fejedelmeinek és kormányzóinak" kérésére lett a portugál korona védnöksége. A mai Cabinda önrendelkezési joga mellett érvelők erre a mozzanatra építik történelmi és jogi érveiket. Ezzel a szerződéssel Portugália királya és Cabinda fejedelmei között a terület portugál védnökség lett, de a szerződés elismerte a helyi fejedelmek jogait és azt, hogy a terület független Angolától. Ebben az időben Cabinda neve Portugál Kongó volt.
Az 1920-as évek közepén rögzítették Angola határait a szomszédos gyarmatosító hatalmak tárgyalásain, e folyamat közben lett Cabinda Angola része. Az 1933-as portugál alkotmány különbséget tett Angola gyarmat és Cabinda védnökség között, de 1956-ban Cabinda igazgatását átadták Angola főkormányzójának. Az 1971-es portugál alkotmány fenntartotta Cabinda és Angola jogi megkülönböztetését.
A portugál uralom idején Cabinda fontos mező- és erdőgazdasági központtá fejlődött. 1967-ben jelentős tengeri olajmezőket fedeztek fel. Cabinda tengeri fürdői népszerűek voltak az angolai portugálok körében.
1974-ben Portugáliában katonai puccs döntötte meg az évtizedek óta hatalmon lévő rezsimet. Az új kormány úgy döntött, hogy haladéktalanul megadja az összes portugál gyarmatnak a függetlenséget. 1975-ben állapodott meg a portugál kormány és a különböző, egymással is ellenséges angolai felszabadítási mozgalmak Angola függetlenségéről. E szerződés Angola részének tekintette Cabindát, ezért több cabindai politikai mozgalom elutasította, amelyek Cabinda önálló függetlenségét óhajtották. Azóta Cabinda egyrészt rendes angolai tartomány, másrészt folyamatos a politikai tiltakozás e státus ellen. A tiltakozás időnként gerillaakciókban is megjelenik. A fegyveresek nemcsak Angolával, de a szomszédos Kongói Köztársasággal is harcban állnak.
Főleg cukornádat, maniókát, kókuszt, banánt termesztenek. Jelentős a kőolaj-kitermelés.
Balogh Zoltán (szerk.): A világ országai A-tól Z-ig. (Anno Kiadó, Debrecen, 2007) ISBN 9789633755044
Ez a földrajztudományi tárgyú lap egyelőre csonk (erősen hiányos). Segíts te is, hogy igazi szócikk lehessen belőle!
Földrajzportál • összefoglaló, színes tartalomajánló lap
↑ http://citypopulation.de/en/angola/admin/01__cabinda/, 2021. május 19.
A lap eredeti címe: „https://hu.wikipedia.org/w/index.php?title=Cabinda&oldid=24910515”
Utoljára szerkesztve 2022. május 7., 13:02-kor
A lap utolsó módosítása: 2022. május 7., 13:02
A lap szövege CC BY-SA 3.0 alatt érhető el, ha nincs külön jelölve.